Dubajaus emyratas

Dubajaus emyratas () – emyratas, esantis rytinėje Jungtinių Arabų Emyratų dalyje. Administracinis centras – Dubajus. Didžiausias JAE emyratas pagal gyventojų skaičių.United Arab Emirates. Citypopulation.de (tikrinta 2025-03-11). Dubajaus šeichų giminė yra Maktumai, dabartinis šeichas Mohammed bin Rashid Al Maktoum yra JAE viceprezidentas ir ministras pirmininkas.Dubai Ruler. Mediaoffice.ae (tikrinta 2025-03-11). Kartu su Abu Dabio šeichu, Dubajaus šeichas turi veto teisę renkant JAE prezidentą (kiti emyratai šios teisės neturi).The Political System of the UAE. Hziegler.com (tikrinta 2025-03-11). Priešingai nei kiti JAE emyratai, Dubajaus emyratas turi mažai naftos (didžiąją dalį jau išeikvojo), todėl yra diversifikavęs savo ekonomiką, ypač didelį dėmesį skiria turizmui, taip pat stipriai išvystyta prekyba.The Seven Emirates Of The UAE. Worldatlas.com (tikrinta 2025-03-11).

 Geografija 

Emyratas ribojasi su Abu Dabio emyratu pietvakariuose ir Šardžos emyratu šiaurės rytuoje, jį skalauja Persijos įlanka, emyratui priklauso nedidelis Hatos eksklavas Omano pasienyje. Emyratas suskirstytas į 9 apygardas – 6 miesto ir 3 kaimiškąsias. Didžioji emyrato dalis yra dykuma.

 Istorija 

Dubajus žinomas nuo 1799 m., iš pradžių jis priklausė Abu Dabiui, 1833 m. tapo savarankiškas. 1892 m. Dubajaus emyrato kontrolę perėmė Jungtinė Karalystė, 1971 m. jis tapo autonominiu emyratu JAE federacijoje. Emyrato šeichai Maktumai nuo seno verčiasi prekyba – iki 1930 m. daugiausia vertėsi perlų pramone, XX a. pabaigoje čia ėmė kurtis didelės bankų ir draudimo bendrovės. 1966 m. aptikta nafta.Dubai emirate, United Arab Emirates. Britannica.com (tikrinta 2025-03-11). 1971 m. įkūrus JAE federaciją, Dubajaus šeichai Maktumai užima viceprezidentų pareigas.Ruling Family in Dubai. Sheikhmohammed.ae (tikrinta 2025-03-11). 2009 m. pastatytas aukščiausias pasaulio dangoraižis Burdž Chalifa.

 Šaltiniai 

 Nuorodos 


Kategorija:JAE emyratai